《隔墙吹箫悲深有作》
宋代·李新

撄心人事细如蓑，浑有童心柰老何。
湿雪尽随哀泪堕，清箫不与哭声和。
归休最病良田少，侵老终怜季子多。
无命无才犹有友，但怜雄辩正悬河。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。